Diari Oficial de la Generalitat Valenciana


Sumari del DOGV 9725, del 15-11-2023 (2023/11812)

RESOLUCIÓ de 8 de novembre de 2023, de la directora general de Personal Docent, per la qual es convoca procediment per a la provisió, pel sistema de lliure designació, de llocs de directors o directores de centres integrats públics de Formació Professional dependents de l'Administració educativa.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9725

Data del DOGV
:   15-11-2023

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2023/11443


Data del document
:   08-11-2023

Organisme emissor
:   Conselleria d'Educació, Universitats i Ocupació

Tipus de document
:   Resolució

Correcció d'errades

 Descriptors 

:   * Conselleria d'Educació, Universitats i Ocupació

RESOLUCIÓ de 8 de novembre de 2023, de la directora general de Personal Docent, per la qual es convoca procediment per a la provisió, pel sistema de lliure designació, de llocs de directors o directores de centres integrats públics de Formació Professional dependents de l'Administració educativa. [2023/11074]  
En el punt 1 de l'article 13 del Reial decret 1558/2005, de 23 de desembre, pel qual es regulen els requisits bàsics dels centres integrats de Formació Professional, s'estableix que la direcció dels centres integrats de Formació Professional de titularitat de les administracions educatives es nomenarà per mitjà del procediment de lliure designació per l'Administració competent, entre el personal funcionari públic docent, d'acord amb els principis de mèrit, capacitat i publicitat, amb consulta prèvia als òrgans col·legiats del centre.  
En sentit idèntic es pronuncia l'apartat 1 de l'article 16 del Decret 193/2021, de 3 de desembre, del Consell, d'organització i funcionament dels centres integrats públics de Formació Professional de la Comunitat Valenciana, on es remarca que la direcció dels centres integrats de titularitat pública es proveirà pel procediment de lliure designació entre persones amb experiència acreditada en l'àmbit de la Formació Professional i que, en el cas de centres integrats de titularitat de l'Administració educativa, el nomenament s'efectuarà entre personal funcionari públic docent, d'acord amb els principis de mèrit, capacitat i publicitat i amb consulta prèvia als òrgans col·legiats del centre.  
  
D'altra banda, l'Ordre 1/2010, de 14 d'abril, per la qual es regulen els consells socials dels centres integrats públics i privats concertats de Formació Professional situats en l'àmbit territorial de gestió de les conselleries competents en matèria de Formació Professional inicial i per a l'ocupació, defineix en l'article 4 les funcions del consell social i inclou en la seua lletra d la d'emetre un informe amb caràcter previ al nomenament del director o de la directora del centre.  
Amb la tramitació d'aquesta resolució s'han complit les disposicions de l'article 37 del Reial decret legislatiu 5/2015, de 30 d'octubre, pel qual s'aprova el text refós de la Llei d'aquest Estatut bàsic de l'empleat públic, i dels articles 182 i següents de la Llei 4/2021, de 16 d'abril, de la Generalitat, de la funció pública valenciana, sobre la representació, negociació col·lectiva i participació institucional.  
En virtut del que s'ha exposat, i de conformitat amb les competències atribuïdes en l'article 8 del Decret 136/2023, de 10 d'agost, del Consell, pel qual s'aprova el Reglament orgànic i funcional de la Conselleria d'Educació, Universitats i Ocupació (DOGV 9661, 14.08.2023), resolc:  
  
Primer. Objecte de la convocatòria  
Convocar per a la seua provisió, pel sistema de lliure designació, la direcció dels centres integrats públics de Formació Professional que es detallen en l'annex I.  
  
Segon. Requisits de participació  
1. Per a ser admeses en aquesta convocatòria, les persones aspirants han de posseir en el dia de finalització del termini de presentació de sol·licituds, a més dels requisits generals establits per al personal funcionari, els requisits específics següents:  
a) Ser funcionari o funcionària de carrera d'un cos docent previst en la Llei orgànica 2/2006, de 3 de maig, d'educació, i preferentment tindre atribució docent en algun dels ensenyaments que oferix el centre a què s'opta.  
b) Estar en possessió de la certificació acreditativa d'haver superat un curs de formació o d'actualització de competències directives per al desenvolupament de la funció directiva que estableix el Reial decret 894/2014, de 17 d'octubre. Els candidats o candidates que en la data de la publicació no tinguen registrada en el compte de formació del professorat la certificació corresponent han de participar en el programa de formació sobre competències per a la realització de la funció directiva que amb aquest objecte organitza la Subdirecció General de Formació del Professorat el primer semestre de 2024, i per a la qual cosa tenen prioritat d'accés.  
La certificació acreditativa d'haver superat el curs de formació o d'actualització tendrà que estar registrada en el compte de formació de la persona candidata abans del 20 de juny de 2024.  
c) Així mateix, i per a poder complir l'Ordre 90/2013, de 6 de novembre, la persona aspirant que no tinga destinació definitiva en el centre al qual opta ha de tindre registrat en el compte de formació de professorat el requisit lingüístic corresponent a cada cos docent per a l'exercici de la docència segons la normativa vigent. Els candidats o candidates que en la data de la publicació no tinguen registrats els requisits exigits, n'han de fer el registre abans del 20 de juny de 2024.  
  
d) No tindre nomenament com a directora o director de centre que s'estenga a una data posterior a la de l'1 de juliol de 2024.  
2. Les persones aspirants, a més de complir els requisits exposats, han de presentar un projecte de direcció del centre que incloga, entre altres, els objectius, les línies d'actuació i l'avaluació d'aquest, d'acord amb l'annex III d'aquesta convocatòria, així com els noms de les persones proposades per a exercir els òrgans unipersonals de govern del centre.  
  
Tercer. Sol·licituds de participació  
1. Les persones aspirants a participar en aquest procediment han d'omplir una sol·licitud ajustada al model que figura com a annex II d'aquesta resolució.  
2. El model de sol·licitud es troba a disposició de les persones interessades en la pàgina web de la Conselleria d'Educació, Universitats i Ocupació (http://www.ceice.gva.es).  
3. El termini de presentació de sol·licituds és de 15 dies hàbils comptadors a partir de l'endemà de la publicació d'aquesta convocatòria en el Diari Oficial de la Generalitat Valenciana.  
4. La presentació de les sol·licituds juntament amb la raquesta de la documentació es realitzarà per mitjà del tràmit Z (https://www.gva.es/va/inicio/procedimientos'id\_proc=18851). Per a això, la persona interessada ha de disposar d'un certificat electrònic reconegut per l'ACCV o de DNI electrònic.  
El procediment per a la tramitació s'iniciarà per mitjà d'una sol·licitud general de la Generalitat, la corresponent al tràmit Z, i després s'adjuntarà la documentació que ha d'incloure el formulari de sol·licitud específica de participació (annex II) i el projecte de direcció (segons les indicacions de l'annex III). Una vegada finalitzada la tramitació, s'obtindrà un justificant que garantirà el registre corresponent.  
Tant la sol·licitud general com la documentació s'han de dirigir a la Direcció Territorial d'Educació, Universitats i Ocupació de l'àmbit territorial a què pertanga el centre a què s'opta.  
  
Quart. Documentació a presentar  
Les persones aspirants han d'adjuntar a la sol·licitud la documentació següent:  
a) L'acreditació d'aquesta en possessió dels requisits establits en la base 2.1 d'aquesta convocatòria.  
b) Curriculum vitae. S'ha d'adaptar- al model Europass de l'enllaç https://europa.eu/europass/es/create-europass-cv.  
aquest currículum ha de contindre, com a mínim, els apartats següents: dades personals, dades acadèmiques, formació complementària i, si és el cas, experiència professional o laboral desplegada per la persona aspirant. A més, pot contindre qualsevol altra informació que haja contribuït a la seua formació i experiència professional en aquest àmbit. Tota la documentació acreditativa de l'experiència en l'àmbit de la Formació Professional s'ha de justificar per mitjà de certificació. Els mèrits acadèmics i professionals al·legats i no justificats documentalment o els documents que no tinguen les dades indicades adés no es tindran en compte.  
L'Administració pot requerir les persones interessades, en qualsevol moment, perquè justifiquen els mèrits sobre els quals es plantegen dubtes o reclamacions.  
c) Un exemplar del projecte de direcció del centre a què s'aspira ajustat al que s'estableix en l'annex III d'aquesta convocatòria.  
  
Cinqué. Comissió de valoració  
1. Per a la provisió de cada lloc de director o directora dels centres integrats públics de Formació Professional inclosos en aquesta convocatòria es constituirà una comissió de valoració integrada per cinc membres nomenats pel director o directora territorial corresponent, entre funcionaris i funcionàries de carrera docents, almenys un dels quals ha de ser una persona representant de la Inspecció d'Educació, un altre representant designat pel Consell Social i un altre representant de la Subdirecció General de Formació del Professorat.  
El personal funcionari candidat a ser seleccionat com a director o directora que participe en aquest procés en cap cas pot formar part de les comissions de valoració.  
2. La constitució i funcionament de la comissió de valoració, així com el règim d'abstenció i recusació aplicable als seus membres, es regiran pel que s'establisques en els articles 15 a 18 i 23 i 24 de la Llei 40/2015, d'1 d'octubre, de règim jurídic del sector públic.  
  
3. La llista de les persones que formen part d'aquesta comissió es publicarà en el tauler d'anuncis del centre.  
  
Sisé. Funcions de la comissió de valoració  
Les funcions de la comissió de valoració són les següents:  
a) Comprovar el compliment dels requisits del personal sol·licitant.  
  
b) Avaluar els projectes de direcció, els mèrits de les persones candidates i resoldre les possibles al·legacions.  
c) Remetre els projectes de direcció al Consell Social i al Claustre de Professorat perquè emeten els informes respectius.  
d) Remetre el seu informe i els informes dels consells socials i claustres del professorat respectius al director o directora territorial d'Educació, Universitats i Ocupació corresponent. En cas que els informes siguen desfavorables, han de ser motivats.  
  
Seté. Adjudicació dels llocs i nomenament  
1. Una vegada finalitzat el termini de presentació de sol·licituds, la comissió de valoració comprovarà els requisits del personal sol·licitant i avaluarà els projectes de direcció respectius, així com els mèrits, tenint en compte, entre altres, la trajectòria professional, l'experiència docent i de gestió i l'experiència en projectes d'innovació, així com altres mèrits adequats a l'exercici del lloc, i procedirà a formular un informe valoratiu per cada projecte presentat, que es farà públic en la pàgina web de la Conselleria d'Educació, Universitats i Ocupació http://www.ceice.gva.es, i en el tauler d'anuncis de la Direcció Territorial d'Educació, Universitats i Ocupació corresponent, i es concedirà a les persones interessades un termini de cinc dies hàbils per a al·legar i justificar el que estimen pertinent davant de la comissió de valoració.  
  
2. Transcorregut aquest termini, la comissió de valoració resoldrà les possibles al·legacions i remetrà els diferents projectes de direcció al consell social del centre integrat afectat través de la seua secretaria, perquè en el termini dedeu dies hàbils el ple del consell social, i amb la defensa prèvia dels diferents projectes de direcció per les persones aspirants, emeta un informe motivat i preceptiu, però no vinculant, on consten els diferents vots obtinguts pels diferents projectes de direcció, i el remeta a la comissió de valoració. La votació serà secreta.  
  
3. La comissió de valoració remetrà, igualment, els diferents projectes de direcció al claustre del professorat del centre integrat afectat, perquè en el termini de deu dies hàbils els sotmeta a votació, amb la defensa prèvia per les persones aspirants. L'acta d'aquesta sessió extraordinària del claustre del professorat, on s'han de fer constar els diferents vots obtinguts pels diferents projectes de direcció, constituïx l'informe preceptiu, però no vinculant, que s'ha de remetre a la comissió de valoració. La votació serà secreta.  
4. La comissió de valoració remetrà el seu informe i els informes dels consells socials i claustres del professorat respectius al director o directora territorial d'Educació, Universitats i Ocupació corresponent.  
  
5. La persona titular de la direcció territorial d'Educació, Universitats i Ocupació corresponent remetrà a la directora general de Formació Professional informe del procediment i relació ordenada de les persones candidates segons la valoració obtinguda, així com els diferents informes inclosos en l'informe de la comissió.  
6. Atenent l'article 16 del Decret del Consell 193/2021, de 3 de desembre, la directora general de Formació Professional farà el nomenament corresponent, tenint en compte tots els informes rebuts amb aplicació del criteri de lliure designació, que farà públic en el Diari Oficial de la Generalitat Valenciana.  
7. En el cas que el nomenament com a director o directora d'un centre corresponga a personal amb destinació definitiva en un altre centre, es formalitzarà comissió de servicis per al centre en el qual exercirà el càrrec de director o directora i, si no tinguera destinació definitiva, es formalitzarà adjudicació provisional de destinació en el centre corresponent.  
8. No obstant això, la directora general de Formació Professional pot resoldre que es declare deserta la convocatòria a pesar de l'existència de candidatures que posseïsquen els requisits mínims exigits, si considera que la persona o les persones candidates no complixen l'estàndard de competència necessari per a desenvolupar un projecte de qualitat de formació professional.  
  
Huité. Nomenament i cessament d'altres integrants de l'equip directiu  
1. En aplicació del que es preveu en l'article 19 del Decret del Consell 193/2021, de 3 de desembre, la direcció, amb comunicació prèvia al consell social i al claustre de professors del centre, formularà a la Direcció Territorial d'Educació, Universitats i Ocupació corresponent la proposta de nomenament dels càrrecs del seu equip directiu, en què procurarà la representació ponderada o, a falta d'això, equilibrada d'homes i dones.  
2. Si durant el període de mandat del director o directora queda vacant el càrrec d'algun dels integrants de l'equip directiu, la direcció efectuarà la proposta corresponent a la Direcció Territorial d'Educació, Universitats i Ocupació a l'efecte del seu nomenament amb caràcter extraordinari.  
3. Tots els membres de l'equip directiu seran nomenats pel mateix període de temps que la direcció i cessaran en les seues funcions al final del seu mandat, quan deixen de requestar serveis en el centre o quan es produïsca el cessament del director o directora.  
4. En el cas que el director o directora no efectue les propostes corresponents o les persones proposades no complisquen els requisits establits, la Direcció Territorial d'Educació, Universitats i Ocupació nomenarà les persones més idònies, amb un informe previ de la direcció i de la Inspecció d'Educació.  
  
Nové. Nomenament amb caràcter extraordinari  
En absència de candidatures, quan la comissió corresponent no haja seleccionat cap persona aspirant, en el cas de centres de nova creació, o quan la convocatòria es declare deserta, la Direcció Territorial d'Educació, Universitats i Ocupació corresponent proposarà com a director o directora un funcionari o funcionària de carrera que impartisca docència en algun dels ensenyaments oferits pel centre a la persona titular de la Direcció General de Formació Professional.  
  
La Direcció General de Formació Professional nomenarà la persona proposada per un període d'un any.  
  
Desé. Cessament del director o directora  
D'acord amb la Llei orgànica 3/2020, de 29 de desembre, per la qual es modifica la Llei orgànica 2/2006, de 3 de maig, d'educació, en l'article 138 establixes que el cessament del director o directora es produirà en els supòsits següents:  
a) Finalització del període per al qual va ser nomenat o nomenada.  
b) Renúncia motivada acceptada per la Direcció Territorial d'Educació, Universitats i Ocupació corresponent.  
c) Incapacitat física o psíquica sobrevinguda.  
d) Revocació motivada pel consell social.  
e) Revocació motivada per la directora general de Formació Professional.  
  
Onzé. Autorització per al tractament de dades de caràcter personal  
  
1. El desenvolupament del procediment convocat per mitjà d'aquesta resolució comporta el tractament de dades de caràcter personal, per la qual cosa s'hi apliquen les mesures i garanties regulades en la normativa en matèria de protecció de dades, especialment el Reglament (UE) 2016/679, del Parlament Europeu i del Consell, de 27 d'abril de 2016, relatiu a la protecció de les persones físiques quant al tractament de dades personals i a la lliure circulació d'aquestes dades (RGPD), i la Llei orgànica 3/2018, de 5 de desembre, de protecció de dades personals i garantia dels drets digitals.  
2. En compliment de les disposicions de l'article 13 de l'RGPD, la informació en matèria de protecció de dades és la següent:  
a) Responsable del tractament: Conselleria d'Educació, Universitats i Ocupació. Avinguda de Campanar, 32. 46303 València. Adreça electrònica: eluuyenmswhmguvghkrnxnvu@qhw.bj.  
b) Delegació de Protecció de Dades de la Generalitat. Passeig de l'Albereda, 16. 46765 València. Adreça electrònica: fan@qbn.qk.  
c) Finalitat del tractament: gestionar el procés per a la provisió, pel sistema de lliure designació, de llocs de directors o directores de centres integrats públics de Formació Professional dependents de l'Administració educativa.  
d) Les bases de legitimació general aplicables al tractament de dades són les previstes en els apartats c i e de l'article 6.1 de l'RGPD (l'interés públic i l'obligació legal), en relació amb les normes específiques que regulen aquest procediment.  
e) Quan la persona sol·licitant, o el seu representant legal, aporte dades de caràcter personal de terceres persones en el procediment administratiu, tindrà l'obligació d'informar-los en els termes que establixes aquesta clàusula.  
f) Persones destinatàries de les dades: en funció de les diferents fases del procediment, la relació de les persones participants en el procés serà objecte de publicació en la pàgina web de la conselleria (http://www.ceice.gva.es) i/o en el DOGV.  
No obstant això, es pot procedir, d'ofici o a instància de la persona interessada, a anonimitzar les dades de les persones que es troben en una situació de protecció especial que es puga veure agreujada per la publicació de les seues dades personals, en particular, quan es tracte de víctimes de violència de gènere o altres formes de violència contra la dona.  
  
g) Les dades personals no seran objecte de transferències internacionals.  
h) El responsable pot efectuar, en l'exercici de les seues competències, les verificacions necessàries per a comprovar l'exactitud de les dades declarades per la persona interessada que estan en poder de les administracions públiques.  
i) De conformitat amb l'article 13.2 de l'RGPD, totes les dades personals sol·licitades a través dels formularis i la documentació vinculada són necessàries per a poder tramitar el procediment en les diferents fases. La falta de comunicació d'aquestes dades a la conselleria comportarà les conseqüències previstes per l'ordenament jurídic.  
j) Termini de conservació de dades: les dades personals es conservaran durant el temps necessari per a complir la finalitat per a la qual se sol·liciten i pels terminis establits en les normes vigents per a complir obligacions i responsabilitats legals, i se suprimiran d'acord amb el que preveu la normativa d'arxius i documentació.  
k) La persona interessada té dret a sol·licitar al responsable del tractament l'accés, rectificació i supressió de les seues dades de caràcter personal, així com la limitació o oposició tant al tractament d'aquestes dades com a no ser objecte de decisions individuals automatitzades, de manera presencial o telemàtica, de conformitat amb el que s'ha indicat en la pàgina següent: http://www.gva.es/va/proc19970.  
l) A més de qualsevol altre recurs administratiu o acció judicial, si la persona interessada considera no atesos els seus drets o vulnerat el tractament de les seues dades personals, pot reclamar davant de la Delegació de Protecció de Dades, de manera presencial o telemàtica, de conformitat amb el que s'ha indicat en la pàgina següent: http://www.gva.es/proc22094. A més, hi ha la possibilitat de reclamar davant de l'Agència Espanyola de Protecció de Dades, tal com es descriu en la pàgina web www.aepd.es.  
  
Dotzé. Desenvolupament i interpretació  
Correspon a la Direcció General de Personal Docent el desenvolupament, interpretació i execució del procediment de provisió convocat per aquesta resolució, amb plena subjecció a les seues bases i a la normativa vigent.  
  
Tretzé. Entrada en vigor  
Aquesta resolució entrarà en vigor a partir de l'endemà de la publicació en el Diari Oficial de la Generalitat Valenciana.  
Contra aquesta resolució, que posa fi a la via administrativa, es pot interposar un recurs potestatiu de reposició davant de la Direcció General de Personal Docent de la Conselleria d'Educació, Universitats i Ocupació, en el termini d'un mes comptador des de l'endemà de la publicació, d'acord amb les disposicions dels articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o directament un recurs contenciós administratiu davant del jutjat contenciós competent, en el termini de dos mesos comptadors des de l'endemà de la data de la publicació, d'acord amb el que establixen els articles 8 i 14 de la Llei 29/1998, de 13 de juliol, reguladora de la jurisdicció contenciosa administrativa.  
  
  
València, 8 de novembre de 2023.- La directora general de Personal Docent: Sonia Amelia Sancho de Vicente.  
  
  
  
ANNEX I  
Relació de centres integrats de Formació Professional objecte del procediment per a la provisió, pel sistema de lliure designació de llocs de directors o directores de centres integrats públics de Formació Professional dependents de l'Administració educativa  
  
Província Localitat Codi Denominació  
ALACANT ALACANT 06538737 CIPFP MARÍTIMO PESQUERO DEL MEDITERRÁNEO  
ALACANT DÉNIA 47320489 CIPFP DE DÉNIA  
ALACANT ELX 84951749 CIPFP LA TORRETA  
VALÈNCIA SAGUNT 04534831 CIPFP EDUARDO MERELLÓ  
VALÈNCIA SAGUNT 05566578 CIPFP LA LABORAL  
  
  
  
  
ANNEX II  
Sol·licitud de participació en la convocatòria pública del procediment per a la provisió, pel sistema de lliure designació, de llocs de directors o directores de centres integrats públics de Formació Professional dependents de l'Administració educativa  
  
1. DADES PERSONALS  
  
DNI  
 Primer cognom Segon cognom  
Nom  
 Telèfon 1 Telèfon 2  
Domicili a efectes de notificació   
Localitat Província CP  
  
Adreça electrònica:  
(escriga amb lletra clara l'adreça respectant, si és el cas, majúscules i minúscules)  
  
  
2. DADES PROFESSIONALS  
  
Cos a què pertany i pel qual concursa  
 Especialitat  
Centre de destinació definitiva  
 Localitat Província  
Centre de destinació en el curs 2023-2024 Localitat Província  
  
Cos del lloc que ocupa en el curs 2023-2024  
 Especialitat que exercix en el curs 2023-2024  
Any de nomenament com a funcionari o funcionària de carrera del cos a què pertany  
 Nombre d'anys complets com a funcionari o funcionària de carrera del cos a què pertany  
  
  
3. CENTRE QUE SOL·LICITA  
  
Ordre Denominació del centre Codi Localitat Província  
1   
2   
  
  
El/La sotasignat/ada SOL·LICITA ser admés o admesa en la convocatòria pública per a la provisió a què es referix aquesta instància i DECLARA que posseïx tots i cada un dels requisits exigits en aquesta, i que són certes les dades consignades en aquesta sol·licitud i en la documentació que s'hi adjunta.  
El/La sotasignat/ada DONA el seu consentiment per al tractament de les dades personals consignades en aquesta sol·licitud i en la documentació que s'hi adjunta en els termes que s'estableixen en aquesta resolució.  
  
…, … d … de 202…  
  
(firma)  
  
DIRECTOR/A TERRITORIAL D'EDUCACIÓ, UNIVERSITATS I OCUPACIÓ D'…  
  
  
  
ANNEX III  
Projecte de direcció  
  
El projecte ha d'incloure, almenys, els aspectes següents:  
a) Descripció i anàlisi de les característiques més rellevants del centre integrat de formació professional.  
- Definició del centre: ha de contindre els elements d'identitat d'aquest, els objectius generals, visió estratègica, etc.  
- Entorn socioprofessional: ha de contindre una reflexió sobre l'entorn social i professional en què s'integra el centre, prenent com a referència l'àrea geogràfica que atén, des de la valoració de l'entorn formatiu a què han de donar resposta les famílies professionals que formen part de l'oferta del centre, tenint en compte fins i tot possibles espais internacionals que estiguen afectats per projectes estables de participació d'alumnat o de professorat.  
- Vincles amb empreses i organitzacions: ha de descriure l'entorn productiu amb el qual es mantenen relacions de cooperació en la formació de l'alumnat, el professorat i els treballadors o treballadores.  
  
b) Objectius bàsics que es pretenen aconseguir en l'exercici de la funció directiva.  
c) Línies d'actuació i plans concrets que permeten la consecució dels objectius.  
A manera d'exemple:  
- Apartats que han de quedar recollits en el projecte funcional del centre integrat de formació professional, que el constituïsquen com a instrument fonamental en l'organització i planificació del centre integrat.  
- Pla anual d'actuació del centre integrat.  
- Pla d'informació i orientació professional.  
d) Procediments d'avaluació de la gestió directiva i del projecte en si. Es valorarà la concreció en indicadors o paràmetres, estratègies i calendari d'aplicació.  
e) Composició de la proposta d'equip directiu que dona suport al projecte de direcció.  
f) Qualsevol altre aspecte que la persona aspirant considere rellevant.  
El document ha de tindre una extensió màxima de 30 pàgines, en format DIN-A4, escrites amb interlineat d'1,5, amb el tipus de lletra Arial (no s'admetrà una altra tipologia) i amb un cos de lletra de 12 punts, sense comprimir.  
La portada ha de contindre les dades d'identificació de la persona candidata i les dades d'identificació del centre per al qual presenta la candidatura. aquesta portada, així com l'índex i els annexos, si n'hi ha, no es comptabilitzarà en les 30 pàgines establides d'extensió màxima, si bé els annexos no poden superar les cinc pàgines.  
En cas d'utilitzar taules o gràfics, l'interlineat pot ser senzill; s'admetran en qualsevol format i s'han d'incloure en l'extensió màxima de 30 pàgines.  
No pot contindre enllaços a pàgines pròpies que puguen estendre el contingut del projecte presentat; no obstant això, s'admetran els enllaços que corresponguen a normatives o bibliografia.